אזעקת אמת נשמעה באשדוד - לפחות 2 רקטות נורו לעבר האיזור. הירי באמצע נאום של ראש הממשלה בכנס באולמי בלה וידה באשדוד, מה שהוביל לקטיעת הכנס. ראש הממשלה, אולי לראשונה חווה על בשרו את ירי הטילים והאזעקות שהם מנת חלקי תושבי הדרום.
יום שלישי בשעה 21.05- הפתעה באשדוד - אזעקת צבע אדום בעקבות ירי של 2 טילים לעבר העיר בזמן שאף אחד לא ציפה לכך וללא כל התחממות בטחונית ואזהרה מוקדמת.
התגובה הפעם של ישראל אמורה להיות חריפה במיוחד שכן האזעקה הופעלה באמצע נאום ראש הממשלה בכנס פוליטי באולמי בלה וידה אשדוד. נתניהו שהושפל בשידור חי וחווה את פעיליו נסים בבהלה מהמקום אל מול עיניו ובו בזמן מאבטחיו מפנים אותו לחדר בטחון, יצטרך להגיב הפעם באופן קשה במיוחד.
לאחר כחצי שעה של המולה, בקש נתניהו לחזור לנאום אך אמור במקום זאת להורות לצבא על תגובה הולמת להשפלה זו, השפלה אותה חווים תושבי הדרום על בסיס יומי ואותה הוא חווה לראשונה מאז כהונתו.
מוקדם יותר דיווחנו על אזעקת צבע אדום שנשמעה ברחבי העיר אשדוד ובאזור תעשיה צפוני. מדיווחים ראשונים מדובר ב-2 רקטות. הירי בוצע באמצע כנס של ראש הממשלה באשדוד.
האזעקה הופעלה רק בחלק מהעיר, למרות שהיא נשמעה היטב בכל רחבי העיר.
בעקבות הירי והאזעקה ישנה נפגעת חרדה אחת שמטופלת על ידי מד"א ומפונה לבית החולים אסותא באשדוד.
באשדוד ימתינו לראות האם ימשך הירי לתוך הלילה ורק אז יוחלט על הערכות מיוחדת לגבי מערכת החינוך ופתיחת מקלטים.